钦定古今图书集成/明伦汇编/家范典/第040卷 > 又 前人
## 钦定古今图书集成/明伦汇编/家范典/第040卷 > 又 前人

邹子东廓尝语同志曰：“除却自欺便无病，除却慎独
便无学。”此语原道得尽，千圣万贤真切做功夫，只要
慎独。慎独者，正慎其无自欺者也。古来自欺者，莫过
乡愿，故圣门痛斥之，众皆悦之。欺人也，自以为是；欺
己也，欺愈工而斲吾真也益甚。自非独勘独证，戒惧
提醒，终无自慊之路。尔辈诱染未深，天机用事，宜蚤
致审于欺慊之介。尚其勉之，夙夜勿忘。